கதக் மாவட்டம்

கதக் மாவட்டம் இந்தியாவின் கர்நாடக மாநிலத்திலுள்ள 27 நிர்வாக மாவட்டங்களுள் ஒன்று. இதன் தலைமையகம் கதக் நகரத்தில் உள்ளது. . 1997 ஆம் ஆண்டில் தார்வாட் மாவட்டத்திலிருந்து சில பகுதிகளைப் பிரித்து இம்மாவட்டம்  உருவாக்கப்பட்டது. 
அமைவிடம்
இதன் வடக்கில் பாகல்கோட் மாவட்டமும், கிழக்கில் கொப்பள் மாவட்டமும், தென்கிழக்கில் பெல்லாரி மாவட்டமும், தென்மேற்கில் ஆவேரி மாவட்டமும், மேற்கில் தார்வாட் மாவட்டமும், வடமேற்கில் பெல்காம் மாவட்டமும் எல்லைகளாக உள்ளன.
மாவட்ட நிர்வாகம்
கதக் மாவட்டம் 7 வருவாய் வட்டங்களாகப் பிரிக்கப்பட்டுள்ளது.Talukas of Gadag Dsitrict
 கதக் வட்டம்
 முந்தராகி வட்டம்
 நர்குண்டு வட்டம்
 ரோன் வட்டம்
 சிராஹட்டி வட்டம்
 கஜேந்திரகாட் வட்டம்
 லட்ச்மேஷ்வர் வட்டம்
மக்கள் தொகை பரம்பல்
2011ஆம் ஆண்டின் கணக்கெடுப்பின்படி,  கதக் மாவட்டத்தின் மக்கள் தொகை 1,064,570 ஆகும். அதில்  ஆண்கள் 537,147 மற்றும் 527,423  பெண்கள் உள்ளனர்.பாலின விகிதம் 1000 ஆண்களுக்கு 940  பெண்கள் வீதம் உள்ளனர். சராசரி எழுத்தறிவு 75.12%ஆகும்.  இம்மாவட்ட மக்களில் இந்து சமயத்தினர் 85.27% , இசுலாமியர் 13.50 %, கிறித்தவர்கள் 0.32 %,  சமணர்கள் 0.56 % மற்றும் பிறர் 0.35% ஆக உள்ளனர். Gadag District - Population 2011
இவற்றையும் பார்க்கவும்
 கர்நாடக மாவட்டங்கள்
 பெல்காம் பிரிவு
மேற்கோள்கள்

வெளியிணைப்புகள்
 கர்நாடகா ஆன்லைன் இணைய தளத்தில் கதக் மாவட்டப் பக்கம் 

பகுப்பு:கர்நாடக மாநிலத்தில் உள்ள மாவட்டங்கள்
பகுப்பு:கதக் மாவட்டம்